উচ্চ দিবাং উপত্যকা জেলা
উচ্চ দিবাং উপত্যকা জেলা ভারতের অরুণাচল প্রদেশের একটি জেলা। এই জেলাটি দিবাং নদী উপত্যকার নামে নামাঙ্কিত। এই জেলাটি আয়তনে অরুণাচল প্রদেশের বৃহত্তম জেলা হলেও, এটি দেশের সবচেয়ে কম জনসংখ্যা-বিশিষ্ট জেলা। ১৯৮০ সালের জুন মাসে লোহিত জেলা ভেঙে দিবাং উপত্যকা জেলা গঠিত হয়, এবং ২০১১ সালের ১৬ ডিসেম্বর দিবাং উপত্যকা জেলা ভেঙে উচ্চ ও নিম্ন দিবাং উপত্যকা জেলা গঠিত হয়।